Se celebra la Presentació de les Falleres Majors d'Alaquàs 2005
08/11/2004 14:15:00

# Se celebra la Presentació de les Falleres Majors d'Alaquàs 2005

*   08/11/2004 14:15:00
*   [Imprimir](#)
*   Compartir
*    https://www.alaquas.org/documento.asp?id\_do=9459

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9459%2F1&title=Ajuntament%20d%27Alaqu%C3%A0s.%20Prensa.Se%20celebra%20la%20Presentaci%C3%B3%20de%20les%20Falleres%20Majors%20d%27Alaqu%C3%A0s%202005)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9459/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9459/9459_Form_4.jpg)](https://www.alaquas.org/ficheros/documentos/2004/2/9459/9459_Form_10.jpg "<a href='https://www.alaquas.org/ficheros/documentos/2004/2/9459/9459_Form_10.jpg' target=_blank><i class='fa fa-external-link' aria-hidden='true'></i>.Se celebra la Presentació de les Falleres Majors d'Alaquàs 2005</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9459&idioma=1&autotraduce=0)

Xelo Samper Lacruz i Elena Palao Martínez enceten el seu regnat com a màximes representants de les Falles 2005 a Alaquàs

L'Auditori Nou d'Alaquàs va acollir el dissabte 6 de novembre l'acte oficial de Presentació i Exaltació de les Falleres Majors d'Alaquàs per a l'any 2005. Amb aquesta celebració, Xelo Samper Lacruz i Elena Palao Martínez comencen el seu regnat com a màximes representants de les festes josefines a la ciutat d'Alaquàs. Una infinitat d'actes ocuparan a partir d'ara l'agenda del món faller fins a l'arribada de la gran setmana que omplirà de festa i colorit els carrers d'Alaquàs.

L'acte va començar amb la desfilada de les Corts d'Honor de Junta Local Fallera, formades per les xiquetes Seila Gómez, Cristina Ojeda, Sara Morcillo, Yoana Martínez, Eva Mª Fernández i Mónica Sáez i les senyoretes Pepi Cordero, Cristina Roselló, Mª del Mar Concha, Isabel López, Lupe Moreno i Mercedes Laguna.

A continuació, i amb gran expectació, es va rebre a l'escenari a les màximes representacions. La primera en pujar va ser la Fallera Major Infantil, Elena Palao Martínez, acompanyada per la Presidenta Executiva i Regidora de Festes, Isabel Mondéjar. Moments després li va arribar el torn a la Fallera Major d'Alaquàs, Xelo Samper Lacruz, que va pujar acompanyada pel President Nat de Junta Local Fallera i Alcalde d'Alaquàs, Jorge Alarte. Després dels aplaudiments, Jorge Alarte va imposar a les Falleres Majors la banda que les acredita com a les màximes representants, i Isabel Mondéjar, a continuació, les va obsequiar amb la Joia d'Alaquàs, insignia especialment  creada per Junta Local Fallera d'Alaquàs per a totes les xiquetes i joves components de l'entitat.

Va arribar, doncs, el moment de la tradicional Exaltació, protagonitzada enguany pel veí de Sagunt, Vicent Vayà, qui va dirigir unes paraules a les Falleres Majors d'Alaquàs i va agrair també a la Junta Local Fallera la seua invitació per assistir a aquesta Presentació.

Després va arribar el moment de les felicitacions. El primer en donar l'enhorabona a les Falleres Majors va ser l'Alcalde d'Alaquàs, qui va oferir-les una poesia de l'autor mexicà Octavio Paz, qui va ser guardonat l'any 1990 amb el Premi Nobel de Literatura. A continuació, van pujar també a l'escenari totes les i els componets de la Comissió de Junta Local Fallera i les Falleres Majors del 2004, Xelo Blanch i Estíbaliz Belinchón.

També van pujar a l'escenari de l'Auditori per a felicitar a Xelo Samper i Elena Palao, representants de l'Associació Andalusa d'Alaquàs i del Centre Social Benàger, a més de les onze comissions falleres de la ciutat. Aquest torn de felicitacions va finalitzar amb la desfilada de set Juntes Locals Falleres de les poblacions d'Aldaia, Picanya, Torrent, Manises, Bunyol, Sant Antoni de Benagèber i Benetússer, que també van estar presents en l'esdeveniment.